Joseph Bodin de Boismortier

Joseph Bodin de Boismortier (1689–1755) var en fransk fløytist, cembalist og komponist.

 Liv og virke
Jean Bodin de Boismortier fikk sin første musikkundervisningen etter at familien i 1691 slo seg ned i Metz. Faren var konditor fra Berry eller omegn. Musikklæreren var den kjente motettekomponisten Joseph Valette de Montigny.

I 1721 publiserte Boismortier sine første komposisjoner, to airs à boire, dvs «drikkeviser». Han endte etterhvert opp i Paris der han gjorde stor lykke som komponist av musikk i den galante stilen. Fra 1724 til 1747 fikk han utgitt mer enn 100 verk. Spesielt var vokalmusikken hans populær, og på grunn av det store salget ble han svært velstående uten å måtte gjøre seg avhengig av rike velyndere. Ved å fri til en bred musikksmak ble han en av de første musikere som kunne leve som fri kunstner. 

Boismortier trakk seg tilbake fra musikkscenen i 1753, utslitt av buffoniststriden, en konflikt mellom tilhengere av den franske og den italienske musikktradisjonen. Han tilbrakte pensjonisttilværelsen i Roissy-en-Brie, der han også døde.

Den franske musikkskribenten og komponisten Jean-Benjamin de La Borde karakteriserte Boismortier i Essai sur la musique ancienne et moderne (1780):Essai sur la musique ancienne et moderne, del 3, Imprimerie de Ph.-D. Pierres, Paris 1780, s. 392 f. , Google Books.
«Boismortier, født i 1691, virket i en tid da moten tilsa en enkel, kravløs musikk. Den begavede musikeren visste å sko seg på denne tendensen, og skrev tallrike airs og duetter for massene, spilt på fløyter, fioliner, oboer, musetter, dreielirer etc. […] Boismortier svarte kritikerne med å si "jeg fortjener pengene."»«Boismortier, né en 1691, parut dans un tems où l'on n'aimait que la Musique simple & fort aisée. Ce Musicien adroit ne profita que trop de ce goût à la mode, & fit pour la multitude des airs & des duo sans nombre, qu'on exécutait sur les flûtes, les violons, les hautbois, les musettes, les vielles, &c. […]  Boismortier, pour toute réponse à ses critiques, disait: je gagne de l'argent.»
de La Borde skrev også
«Om noen tok seg bryet med å grave i denne nedlagte gruva som har vært glemt så lenge, ville han vel kunne finne såpass med gullkorn at det var mulig å støpe en barre.»«Quoiqu'ils soient oubliés depuis longtems, quelqu'un qui voudrait se donner la peine de fouiller cette mine abandonnée, pourrait y trouver assez de paillettes pour former un lingot.»

 Litteratur 
 August Gathy: Musikalisches Conversations-Lexikon – Encyklopädie der gesammten Musik-Wissenschaft. G. W. Niemeyer, Hamburg 1840, s. 49.
 Elisabeth Cook: Weller, Philip, "Boismortier, Joseph Bodin de", i Sadie, Stanley (red.), The New Grove Dictionary of Opera, Grove (Oxford University Press), New York, 1997, ISBN 978-0-19-522186-2, I, s. 526–7

 Referanser og noter 

 Eksterne lenker 


 Duetter, kantoreiarchiv.de

 Stéphan Perreau: Joseph Bodin de Boismortier (1689-1755), Compagnie de Danse l’Éventail

Kategori:Franske fløytister
Kategori:Franske cembalister
Kategori:Barokkomponister
Kategori:Franske komponister
Kategori:Personer fra Thionville